Source: http://docplayer.hu/19407273-Legi-terkepeszeti-es-taverzekelesi-egyesulet.html
Timestamp: 2018-12-13 02:44:23+00:00

Document:
Légi Térképészeti és Távérzékelési Egyesület - PDF
Download "Légi Térképészeti és Távérzékelési Egyesület"
1 Alapszabály Légi Térképészeti és Távérzékelési Egyesület Aerial Cartographic and Remote Sensing Association
3 A Légi Térképészeti és Távérzékelési Egyesület Alapszabálya The Statutes of the Aerial Cartographic and Remote Sensing Association Budapest 2015
4 A Légi Térképészeti és Távérzékelési Egyesület alapszabálya Tartalom Az egyesület... 4 I. Az Egyesület adatai... 4 II. Az Egyesület célja és feladatai... 5 Az Egyesület célja... 5 Tanácsadó szervezet... 5 Internetes oldal... 5 Szakmatörténeti tevékenység... 5 Biztonsági tanácsadás... 6 Rendezvényszervezés... 6 Szakmai felügyelet... 6 Kiadói tevékenység... 6 Közérdekű felmérési feladatok ellátása... 6 III. Az Egyesület tagsága Az Egyesület rendes tagjának jogai és kötelezettségei... 7 Szavazati jog gyakorlásának feltételei Az egyesület pártoló tagjai Az egyesület tagjainak lehetőségei és kötelességei A tagsági viszony megszűnése Kizárás lehetősége A fellebbezési eljárás szabályai A kilépés lehetősége Tagdíj IV. Az Egyesület szervezete Az Egyesület szervei A közgyűlés
5 A Közgyűlést össze kell hívni: A Közgyűlés helye: A közgyűlési meghívó tartalma: A közgyűlés napirendje: A közgyűlési jegyzőkönyv tartalma: Határozatképes közgyűlés A Közgyűlés hatásköre Szavazás módja Szótöbbség A tisztségviselők megválasztása Tanácskozási jog Szavazatszámláló Bizottság A határozatok kihirdetésének szabályai Elnökség Az elnökségi tagságot kizáró és összeférhetetlenségi szabályok Az Elnökség feladata és hatásköre Az Egyesület elnökei, alelnökei Az elnökök feladatai és hatásköre Az alelnökök feladatai és hatásköre A titkár feladatai és hatásköre Ellenőrző bizottság Az Ellenőrző Bizottsági (felügyelő bizottsági) tagságot kizáró és összeférhetetlenségi szabályok 20 Az Ellenőrző Bizottság hatásköre Szakmai Bizottság V. Az Egyesület vagyona és gazdálkodása Az Egyesület gazdálkodása Az Egyesület működéséhez szükséges bevételek Gazdálkodás és felelősség
6 4. Gazdálkodási tevékenységből származó bevételek VII. Az Egyesület megszűnése IX. Első vezető tisztségviselők Vezetőség Szakmai bizottság Ellenőrző (felügyelő) bizottság VIII. Vegyes és záró rendelkezések Magyarország Budapest,
7 Az egyesület A Légi Térképészeti és Távérzékelési Egyesület a légi fényképezés történetével és a térképek készítéséhez, felmérések végzéséhez szükséges repülőgépes és műszeres emlékek felderítésével foglalkozik, valamint egybegyűjti és segíti a repülőgépes, helikopteres, léghajós, illetve ember nélküli repülőeszközös (UAV) fényképezéssel és egyéb adatrögzítéssel foglalkozó intézeteket, cégeket és magánszemélyeket. Mindez az információközlésen, lehetőségek szerinti jogi segítségnyújtáson és közösségi élet kialakításán keresztül valósul meg. A jelenléti íven szereplő Alapítók az egyesülési jogról szóló CLXXV törvény alapján létrehozták a Légi Térképészeti és Távérzékelési Egyesület nevű egyesületet. Továbbiakban: Egyesület. Az Egyesület i közgyűlése az alábbi alapszabályt fogadta el. I. Az Egyesület adatai 1. Az Egyesület teljes neve: Légi Térképészeti és Távérzékelési Egyesület 2. Az Egyesület rövidített neve: ACRSA 3. Az Egyesület angol neve: Aerial Cartographic and Remote Sensing Association 4. Az Egyesület székhelye: 6630 Mindszent, Köztársaság tér 2/1 5. Az Egyesület működési területe: Nemzetközi 6. Az Egyesület honlapja: 7. Az egyesület jogállása: A Légi Térképészeti és Távérzékelési Egyesület olyan önkéntesen létrehozott, önkormányzattal rendelkező szervezet, amely az alapszabályban meghatározott célokra alakult. 4
8 II. Az Egyesület célja és feladatai Az Egyesület célja A légi felmérések történetének dokumentálása, az ismeretanyag továbbadása, a terület népszerűsítése, a felmérő csoportok és jogi személyek jó kapcsolatának megteremtése, valamint a felmérések helyi és nemzetközi szabály rendszerének vizsgálata, kialakítása, a szabályok betartása érdekében azok megismertetése, együttműködve a jogalkotókkal és hatóságokkal a megfelelő szabályozás és felmérési gyakorlat érdekében. Az egyesület könyveket, kiadványokat, filmeket készíthet, folyóiratot működtet, kiállításokat rendezhet céljai érdekében. Az Egyesület céljának megvalósítása érdekében együttműködik minden olyan állami, társadalmi és gazdálkodó szervezettel, egyesülettel, amelyek segítik az Egyesület eredményes működését és céljainak megvalósítását. Az Egyesület céljai megvalósításához szükséges anyagi feltételek megteremtése érdekében a jogszabály előírásai szerint gazdasági, vállalkozási tevékenységet folytathat, gazdasági társaságot és alapítványt hozhat létre, valamint a közgyűlés döntése esetén csatlakozhat gazdálkodó szervezethez. Tanácsadó szervezet Az Egyesület tanácsadó szervezetként is működik, ami elsősorban műszaki tanácsadást jelent. Az egyesület ajánlásokat dolgoz ki a különböző jogszabályok alá tartozó földrajzi területek légi felmérési lehetőségeire. Gondoskodik a tagok igény és lehetőség szerinti továbbképzéséről, illetve a céljával összefüggő, kiegészítő képzések előfeltételeinek biztosításáról. Internetes oldal Olyan internetes oldalt működtet, amelyen keresztül a tagjai megismerhetik egymást, információkat cserélhetnek, és kérdéseket tehetnek fel az Egyesület Szakmai Bizottságának jogi és műszaki kérdésekben. Szakmatörténeti tevékenység Az Egyesület lehetőségeihez mérten segítséget nyújt a belépett tagoknak az egyes országok aero fotogrammetriai, légi térképészeti, távérzékelési történelmének megismeréséhez. Az oktatáshoz kiállításokkal, kiadványokkal járulhat hozzá. 5
9 Biztonsági tanácsadás Az Egyesület lehetőségeihez mérten segítséget nyújt a belépett tagoknak az eredményes, hatékony és biztonságos légi felmérés elősegítéséhez. Rendezvényszervezés Az egyesület évente egy alkalommal konferenciát szervez, amelyen az egyesületi tagok előadásokkal és poszterekkel publikálhatják elért eredményeiket és a szakmatörténeti anyagokat. Közösségépítési lehetőségek érdekében rendezvényeket szervez. Szakmai felügyelet Az Egyesület érdek-képviseleti tevékenysége tájékoztatásban és szakmai felügyelet vállalásban nyilvánul meg. Az egyesület szakmai felügyeletet biztosít az azt igénylő tagok számára, amelyet az Egyesület Szakmai Bizottságának feladata ellátni. Amennyiben a szakmai felügyelet anyagi erőforrások bevonását igényli, az Egyesület Elnöksége előzetesen kérheti az igénylőt a költségek megtérítésére. Amennyiben az igénylő a költségeket nem vállalja magára, úgy a Szakmai Bizottságnak nem kötelessége a szakmai felügyeletet ellátni. Kiadói tevékenység Az egyesület szakfolyóiratot adhat ki, könyveket, nyomtatott és elektronikus publikációkat adhat ki, illetve kiadást támogathat. Közérdekű felmérési feladatok ellátása Olyan távérzékelési, légi felmérési, légi térképészeti, ortofotó készítési és légi fotogrammetriai, valamint képfeldolgozási, kiértékelési tevékenység ellátása, amely a tevékenység elvégzésében érintett ország állampolgárainak, természetvédelmi szervezeteinek, vagy közigazgatási szervezeteinek hasznos, és közérdekű célt szolgál. 6
10 III. Az Egyesület tagsága Az Egyesület tagja lehet az a természetes személy, jogi személy, valamint jogi személyiséggel nem rendelkező szervezet, aki elfogadja az Egyesület Alapszabályát és belépési nyilatkozatban vállalja, hogy tevékenyen részt vesz az Egyesület munkájában, valamint fizeti a tagdíjat. A rendes tag felvételéről írásbeli felvételi kérelme alapján az Egyesület Elnöksége dönt. A felvételi kérelmet digitális formában, hez mellékelve is be lehet nyújtani PDF, Odf, Docx, illetve Doc formátumban. A tagfelvételi kérelem fél évig nem vonható vissza, a taglétszám statisztikák értékelhetősége érdekében. 1. Az Egyesület rendes tagjának jogai és kötelezettségei: - Észrevételeket, javaslatokat tehet, véleményt nyilváníthat az Egyesület működésével kapcsolatban. - Felvilágosítást kérhet az Egyesület tevékenységéről, amelyre az Egyesület 30 napon belül köteles választ adni. - A Közgyűlés határozatainak meghozatalában szavazati joggal rendelkezik. - Ajánlásokat tehet az Egyesületet érintő kérdések megtárgyalására. - Részt vehet az Egyesület tevékenységében és rendezvényein. - Választhat, illetve választható az Egyesület ügyintéző és képviseleti szerveibe, illetve tisztségeire. - Indítványt tehet a Közgyűlés és az Elnökségi Ülés napirendi pontjaira. - Betekinthet az Egyesület nyilvántartásába. - A tagok egyharmada írásban ok és cél megjelölésével rendkívüli Közgyűlés és rendkívüli elnökségi ülés összehívását kezdeményezheti. Szavazati jog gyakorlásának feltételei a) Az Egyesület minden tagja azonos szavazati joggal rendelkezik, szavazati jogát minden tag csak személyesen gyakorolhatja, meghatalmazásra lehetőség nincs. b) A szavazati jog gyakorlásának feltétele az Egyesületi tagság, Közgyűlés tartása esetén pedig további feltétel a tag személyes jelenléte. c) A szavazati jog gyakorlásához az éves tagsági díj befizetését igazolni kell. 7
11 2. Az egyesület pártoló tagjai Pártoló tag lehet minden olyan természetes személy, jogi személy, valamint jogi személyiséggel nem rendelkező szervezet, aki az Egyesület Alapszabályát elfogadja, valamint erkölcsileg támogatja az Egyesület működését. A tagfelvétel a rendes tagokra vonatkozó szabályok szerint történik. A pártoló tag, illetve képviselője tanácskozási joggal részt vehet a Közgyűlésen, igénybe veheti az Egyesület szolgáltatásait, de tisztségre nem választható, tagdíjfizetési kötelezettsége, szavazati joga nincs. Egyebekben jogai és kötelezettségei megegyeznek a rendes tagokéval. 3. Az egyesület tagjainak lehetőségei és kötelességei Az Egyesület természetes személy tagjai jogaikat kizárólag személyesen gyakorolhatják. A jogi személy, illetve jogi személyiséggel nem rendelkező szervezet tagok jogaikat képviselőik útján gyakorolják. Amikor szervezet csatlakozási szándékkal járul az Egyesület felé, meg kell neveznie egy képviselőt. Az Egyesület rendes tagja köteles az Egyesület Alapszabályát, határozatait betartani, valamint részt venni az Egyesület munkájában, elősegíteni a kitűzött célok megvalósítását, köteles a közgyűlés által meghatározott tagdíjat rendszeresen megfizetni. Az Egyesület által hozott kötelező érvényű ajánlásokat a tagok minden esetben betartják, egyéb ajánlások betartását lehetőségeihez mérten figyelembe veszik. 4. A tagsági viszony megszűnése A tagsági viszony megszűnik: - a tag halálával, illetve nem természetes személy esetében a tag megszűnésével, - az Egyesület megszűnésével, - a tag kilépésével, - a tag kizárásával. 5. Kizárás lehetősége Az Egyesület tagja vállalja a helyi hatósági szabályok és az egyesület kötelező érvényű ajánlásainak betartását. A tagnak jogszabályt, az egyesület alapszabályát vagy közgyűlési határozatát súlyosan vagy ismételten sértő magatartása esetén az Elnökség - bármely egyesületi tag vagy egyesületi szerv kezdeményezésére - a taggal szemben kizárási eljárást folytathat le, ha az alapszabály a tisztességes eljárást biztosító szabályokat meghatározta. Szabálysértés esetén az elnökség kezdeményezi a tag 8
12 kizárását. A kizárást az elnökség csak indoklással kezdeményezheti. Amennyiben az egyesületi tag nem ért egyet a kizárás indoklásával, 10 napon belül írásban fellebbezhet. Azonnali tagságvesztéssel jár a természetet károsító, természetvédelmi, illetve környezetvédelmi helyi szabályozásokat megsértő tevékenység, a testi sérülést okozó gondatlan munkavégzés, vagy az Egyesületi szabályok megsértése. Az Elnökség kizárja az Egyesület tagjai közül: - Azt a tagot, aki az elnökség írásbeli felszólítása után, tagdíjelmaradását 60 napon belül nem rendezi. - Azt, akit bíróság jogerős és végrehajtandó szabadságvesztés büntetésre ítélt és a közügyektől eltiltott. - Azt a tagot, aki önveszélyes, veszélyeztető, illetve magas környezeti vagy természetvédelmi kockázatú tevékenységét felszólítás ellenére sem hagyja abba. - Azt a tagot, akiről bizonyíthatóan kiderül, hogy az egyesületet erkölcsi, vagy anyagi módon megkárosította. Az Elnökség tagjainak kizárási ügyében a Közgyűlés dönt. A kizárási eljárást első fokon az elnökség folytatja le. Az eljárás megindítását bármely tag írásban kezdeményezheti. Az eljárás alá vont taggal az eljárás megindítását és az ellene felhozott okokat, annak bizonyítékait közölni kell. Lehetőséget kell biztosítani számára, hogy védekezését és bizonyítékait előadja. A taggal az elnökség indokolással ellátott kizáró határozatát írásban közölni kell. A kizárt tag a kizárással kapcsolatos határozat ellen, tíz napon belül az Egyesület Szakmai Bizottsága felé fellebbezéssel élhet. Ezen felül a határozatot harminc napos jogvesztő határidőn belül bíróság előtt megtámadhatja. Az egyesületi határozatot, az alapszabályt, vagy érvényes jogszabályt sértő, vagy az egyesület céljaival összeegyeztethetetlen magatartás esetén bármelyik tag kérheti az illető tag kizárásának elbírálását. Amennyiben a jogsértő vagy az egyesületi szabályokat sértő tevékenység bizonyíthatóan anyagi kárhoz vezetett, úgy kérheti a kár megtérítését. 9
13 6. A fellebbezési eljárás szabályai Amennyiben az egyesületi tag nem ért egyet a kizárás indoklásával, 10 napon belül írásban fellebbezhet, és amennyiben a Szakmai Bizottság kétharmada elfogadja a fellebbezését, a tagsága fennmaradhat. Amennyiben a Szakmai Bizottság több mint egyharmada tartózkodik, vagy a tagság törlését kéri, a fellebbezés elutasításra kerül. A Szakmai Bizottságnak 30 naptári nap áll rendelkezésére a fellebbezés elbírálására. 7. A kilépés lehetősége A kilépési szándékot az Elnökséghez kell írásban bejelenteni. A kilépő tag kilépettnek tekinthető az Elnökséghez megérkezett lemondó nyilatkozatával a lemondó nyilatkozat beérkezésétől számított ötödik nappal. 8. Tagdíj A tagdíjat az Elnökség javaslatára a Közgyűlés állapítja meg. Ez alapításkor: magánszemély esetén 2000 Ft/év, jogi személyek, valamint jogi személyiséggel nem rendelkező szervezetek esetén 5000 Ft/év. Az éves tagdíjat minden év április 10-ig, vagy a belépés elfogadásakor kell fizetni. Az év közben belépő tagnak egész éves tagdíjat kell fizetnie, a belépés időpontjától függetlenül. A tagdíj kizárólag átutalással fizethető, ahol a közleményben szerepelnie kell a belépő hivatalos nevének. Kizáráskor, kilépéskor a tagdíj nem kapható vissza. IV. Az Egyesület szervezete Az Egyesület szervei 1. Közgyűlés 2. Elnökség 3. Ellenőrző Bizottság 4. Szakmai bizottság 5. Az Elnökség, a Szakmai Bizottság és az Ellenőrző Bizottság együttesen alkotják a Vezetőséget. A vezetőség nem különálló szerv csak az egyesület vezetését gyakorló szervek gyűjtőneve. 10
14 1. A közgyűlés A Közgyűlés az Egyesület legfőbb szerve, amelyet a tagok összessége alkot. A Közgyűlést évente egyszer össze kell hívni a hely, az időpont és a napirendi pontok előzetes közlésével. Valamelyik elnöknek, vagy a titkárnak a tagnyilvántartásban szereplő tagok részére meghívót kell küldeni. Legalább tíz nappal a Közgyűlés időpontja előtt. A közgyűlési meghívóban közölni kell azt az időpontot, amelyben az ismételt Közgyűlést meg kell tartani, ha az eredeti időpontban megtartott Közgyűlés nem határozatképes. A megismételt Közgyűlés a meghívóban közölt napirendi pontok körében a jelenlevők számára tekintet nélkül határozatképes, ha erről a körülményről a tagokat az eredeti meghívóban előre tájékoztatták. A Közgyűlés összehívását írásban kérheti a tagok egyharmada a cél és az ok megjelölésével, ebben az esetben az elnök harminc napon belül köteles összehívni a Közgyűlést. A szavazatszámláló bizottságnak gondoskodnia kell a szavazó mandátumának és szavazatának ellenőrzéséről. A Közgyűlést össze kell hívni: - Ha a tagok egyharmada cél és az ok megjelölésével írásban kéri ezt, - ha az Elnökség rendkívüli Közgyűlés összehívását tartja szükségesnek, - ha a bíróság a Közgyűlés összehívását elrendeli. - Fellebbezéses esetek mindegyikében. A Közgyűlés összehívása és az egyesület pénzügyeinek kezelése a titkár feladata. A Közgyűlés helye: A Közgyűlés helye Budapest 11. kerület Bartók Béla út 62-64, vagy az Egyesület székhelye. Az aktuális Közgyűlés helyéről a tagnyilvántartásban szereplő tagok részére küldött meghívóban ki kell térni. A közgyűlési meghívó tartalma: - a jogi személy neve és székhelye; - A közgyűlés ideje - A közgyűlés helye - Várható napirendi pontok 11
15 A közgyűlés napirendje: A napirendet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák. Ha a döntéshozó szerv ülését nem szabályszerűen hívták össze, az ülést akkor lehet megtartani, ha az ülésen valamennyi részvételre jogosult jelen van, és egyhangúlag hozzájárul az ülés megtartásához. A döntéshozó szerv ülésén a szabályszerűen közölt napirenden szereplő kérdésben hozható határozat, kivéve, ha valamennyi részvételre jogosult jelen van és a napirenden nem szereplő kérdés megtárgyalásához egyhangúlag hozzájárul. A közgyűlési meghívó kézbesítésétől vagy közzétételétől számított 10 napon belül a tagok és az egyesület szervei a közgyűlést összehívó szervtől vagy személytől a napirend kiegészítését kérhetik, a kiegészítés indokolásával. A napirend kiegészítésének tárgyában a közgyűlést összehívó szerv vagy személy jogosult dönteni. Ha a napirend kiegészítése iránti kérelemről a közgyűlést összehívó szerv vagy személy nem dönt vagy azt elutasítja, a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában. A közgyűlési jegyzőkönyv tartalma: A közgyűlésről jegyzőkönyvet kell készíteni, amely tartalmazza: - Az egyesület nevét és székhelyét - A közgyűlés helye és ideje - A jelenlévők létszámának rögzítése - A levezető, a jegyzőkönyvvezető és a jegyzőkönyv-hitelesítő személyének megnevezése -A napirendi pontok felsorolása - A napirendi pontok részletes ismertetése és a közgyűlés szavazati eredményeinek rögzítése - A közgyűlésen lezajlott fontosabb események, az elhangzott indítványok rögzítése - A jelenléti ívet a közgyűlés levezető elnöke és a jegyzőkönyvvezető, valamint a két jegyzőkönyvhitelesítő aláírásával hitelesíti - Mellékletként csatolt jelenléti ív, mely a közgyűlési jegyzőkönyv elválaszthatatlan mellékletét képezi. 12
16 Határozatképes közgyűlés A Közgyűlés határozatképes, ha azon a szavazásra jogosult tagok több mint a fele jelen van. A határozatképtelenség miatt elhalasztott Közgyűlés változatlan napirend mellett határozatképes a megjelent tagok számától függetlenül. A Közgyűlés üléseit valamelyik Elnök vezeti. Az Elnök a Közgyűlés levezetésével mást is megbízhat. A Közgyűlésről jegyzőkönyv készül, amelyet az elnök és két, a Közgyűlés által megválasztott tag hitelesít. A Közgyűlés hatásköre A Közgyűlés kizárólagos hatáskörébe tartozik: - az Egyesület megalakulásának, megszűnésének, más Egyesülettel történő egyesülésének a kimondása; - az Alapszabály elfogadása és módosítása; - tisztségviselők megválasztása és visszahívása; ha a tisztségviselő feladata ellátására méltatlanná válik; - tagdíj mértékének megállapítása; - az Elnökség éves beszámolójának elfogadása; az éves költségvetés megállapítása - gazdasági, vállalkozási tevékenység indítása, megszüntetése, gazdasági társaság illetve alapítvány létrehozása, megszüntetése illetve tagként való belépése; - előző évről szóló számviteli beszámoló elfogadása; A közgyűlés napirendjén kötelezően szerepelni kell: a) az egyesület tevékenységéről szóló beszámolónak; b) az egyesület költségvetése teljesítési beszámolójának és a következő év költségvetési terve ismertetésének; c) az Ellenőrző Bizottság írásos beszámolójának; d) az egyesület rendes tagjai által beterjesztett fellebbezéseknek; e) az egyesület rendes tagjai által beterjesztett javaslatoknak. 13
17 Szavazás módja A Közgyűlés határozatait egyszerű szótöbbséggel, nyílt szavazással hozza. Minden tagnak egy szavazata van. Amennyiben egyszerű többséggel nem születik döntés, úgy a kérdést egy alkalommal újra kell szavaztatni, vagy elvetettnek tekinteni. Szótöbbség Az egyesület alapszabályának módosításához a jelen lévő tagok háromnegyedes szótöbbséggel hozott határozata szükséges. Az egyesület céljának módosításához és az egyesület megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges. A tisztségviselők megválasztása A tisztségviselők megválasztása szavazással történik. Megválasztottnak azt a személyt kell tekinteni, aki a jelenlévők érvényes szavazatainak több mint felét megszerezte. Amennyiben a jelöltek közül valaki nem kapja meg az érvényes szavazatok több mint felét, abban az esetben a tisztségre jelölt két legtöbb szavazatot szerzett személy között újabb szavazást kell tartani. A megismételt szavazás győztese a legtöbb szavazatot kapott személy lesz. Tanácskozási jog Az Elnök a Közgyűlésre tanácskozási joggal meghívhatja állami, társadalmi, gazdasági szervezetek és magánszemélyek képviselőit. Szavazatszámláló Bizottság - Az Egyesület tagsága a közgyűléseken szavazatszámláló bizottságot választhat. Az Egyesület bármely tisztségviselőjének választásáról rendelkező közgyűlésen a szavazatszámláló bizottság választása kötelező. - A szavazatszámláló bizottság 5 főböl áll. Elsőként a szavazatszámláló bizottság elnökét választja meg a közgyűlés. - A szavazatszámláló bizottság tagjára bármely szavazásra jogosult Egyesületi tag tehet javaslatot. - A szavazás nyílt és egyfordulós. A szavazatszámláló bizottság elnöke az lesz, aki a legtöbb szavazatot kapja. Szavazategyenlőség esetén a szavazást meg kell ismételni. - A szavazatszámláló bizottság tagjának választása során megválasztottnak azt a személyt kell tekinteni, aki a jelenlévők érvényes szavazatainak több mint felét megszerezte. - A szavazatszámláló bizottság felhatalmazása a közgyűlése idejére szól. 14
18 - (7) A szavazatszámláló bizottság feladata a szavazások szabályszerű lebonyolítása. A szavazások eredményét a szavazatszámláló bizottság elnöke hirdeti ki. - A szavazás során történt rendkívüli esemény bekövetkeztekor, ha a szavazás várhatóan szabályszerűen nem bonyolítható le, szavazatszámláló bizottság - többségi döntéssel jogosult a szavazást felfüggeszteni. A folytatást 15 napon belüli időpontra a szavazatszámláló bizottság tűzi ki, feltéve, hogy a rendkívüli helyzet körülményeiből nem következik, hogy ezen időtartamon belül a szavazás nem folytatható le szabályszerűen. A határozatok kihirdetésének szabályai A határozatokat az egyesület es levelezőlistán és az Egyesület honlapján kihirdeti. 2. Elnökség Az Elnökség két Közgyűlés közötti időszakban a kizárólagos hatásköröket kivéve gyakorolja a Közgyűlés hatáskörét, irányítja az Egyesület működését. Az Elnökség szükség szerint, de évente legalább kétszer ülésezik. Az Elnökséget az egyik elnök írásban hívja össze. Szabályszerűnek az összehívás akkor minősül, ha a tagok az ülésről legalább tíz nappal az ülés időpontját megelőzően írásban értesülnek (például ), és az ülés tárgysorozatáról leírást kapnak. Az Elnökség ülései nyilvánosak a tagok számára. Az elnökségi ülésekre az ellenőrző bizottságot kötelező meghívni. Az ülés határozatképes, ha az elnökségi tagok több mint a fele jelen van. Az Elnökség határozatait egyszerű szótöbbséggel, nyílt szavazással hozza. Határozatképtelenség esetén legkésőbb 30 napon belül az Elnökséget ismételten össze kell hívni. Határozatképtelenség miatt ismételten összehívott ülések határozatképességére ugyanazon szabályok vonatkoznak, mint a korábbi ülésre. Szavazategyenlőség esetén a javaslatot elvetettnek kell tekinteni. Az Elnökség üléseire annak tárgykörére figyelemmel esetenként további tagok hívhatók meg. Az 5 tagú Elnökséget (2 elnök+2 alelnök+ 1titkár) a Közgyűlés választja meg az Egyesület tagjai sorából három éves időtartamra. Az elnökség maga állapítja meg munkatervét és ügyrendjét. Az Elnökség tagjai költségtérítésben részesülhetnek, melyet az éves beszámoló alkalmával a közgyűlés hagy jóvá. 15
19 Az elnökségi tagságot kizáró és összeférhetetlenségi szabályok Az elnökségi tagságot kizáró és összeférhetetlenségi szabályok a Polgári Törvénykönyvről szóló évi V. törvény (Ptk.) 3:22. -ában foglalt vezető tisztségviselőivel szembeni követelményeknek megfelelek az alábbiak szerint alakulnak: Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. A vezető tisztségviselő ügyvezetési feladatait személyesen köteles ellátni. Vezető tisztségviselő nagykorú személy lehet, akinek cselekvőképességét bíróság e tevékenysége ellátásában nem korlátozta, foglalkozástól és vezető tisztségviselői tevékenységtől bírói ítélettel jogerősen nem tiltották el. Vezető tisztségviselő olyan személy lehet, aki tudomásul veszi az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. tv. 38 /1/, /2/ 39. /2/ bekezdésében foglaltakat. 38. (1) A legfőbb szerv, valamint az ügyintéző és képviseleti szerv határozathozatalában nem vehet részt az a személy, aki vagy akinek közeli hozzátartozója a határozat alapján a) kötelezettség vagy felelősség alól mentesül, vagy b) bármilyen más előnyben részesül, illetve a megkötendő jogügyletben egyébként érdekelt. (2) Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás. 39. (2) A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más szervezetnél is betölt. közhasznú Az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. tv. 38. /3/ és 39. /1/ bekezdésében foglalt kizáró ok a vezető képviselőkkel szemben nem állhatnak fenn. 38. (3) Nem lehet a felügyelő szerv elnöke vagy tagja, illetve könyvvizsgálója az a személy, aki a) a legfőbb szerv, illetve az ügyintéző és képviseleti szerv elnöke vagy tagja (ide nem értve az egyesület legfőbb szervének azon tagjait, akik tisztséget nem töltenek be), 16
20 b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik, c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást -, illetve d) az a)-c) pontban meghatározott személyek közeli hozzátartozója. 39. (1) A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -, a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki, b) amellyel szemben az állami adó- és vámhatóság jelentős összegű adóhiányt tárt fel, c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki, d) amelynek adószámát az állami adó- és vámhatóság az adózás rendjéről szóló törvény szerint felfüggesztette, illetőleg törölte. Az Elnökség feladata és hatásköre Tagsági viszony keletkezésével és megszűnésével kapcsolatos eljárás; A Közgyűlés összehívásával, működésével kapcsolatos előkészítő és a Közgyűlés munkáját elősegítő szervező tevékenység; Az Egyesület gazdasági tevékenységével kapcsolatos döntés előkészítő munka, az éves programok, költségvetés kidolgozása; Az Egyesület Szervezeti és Működési Szabályzatának megvitatása és elfogadása; Az Elnök éves beszámolójának elfogadása; Személyzeti munka irányítása; Ügyintézők kinevezése, beszámoltatása; Az egyesület kötelező ajánlásait az elnökség a hatóságokkal együttműködve dolgozza ki. 17
21 Minden olyan eljárás, amely nem tartozik a Közgyűlés kizárólagos hatáskörébe, és amelyeket az Elnökség hatáskörébe von. - Az egyesület törvényes és alapszabályszerű működésének biztosítása, - Gondoskodás a közgyűlési határozatok végrehajtásáról és a végrehajtás ellenőrzése, - Az általa létrehozott bizottságok tisztségviselőinek és tagjainak, valamint a referenseknek a megbízása, illetve felmentése, - Döntés mindazokban a kérdésekben, amelyeket jogszabály, illetőleg az egyesület közgyűlése a hatáskörébe utal. - Az elnökség dönt a rendkívüli, a költségvetésben nem szereplő, valamint az előirányzatot meghaladó kiadásokról. - Előirányzat felhasználási jogkörében dönt a költségvetési előirányzatok évközi módosításáról, átcsoportosításáról. - Az elnökség hatáskörébe tartozik az egyesület részére ingatlanvagyon megszerzése, megterhelése, elidegenítése, hitel felvétele, jogról való lemondás, gazdasági vállalkozási tevékenység elhatározása, valamint minden olyan határozat meghozatala, amelyek alapján az egyesület számára jelentős vagyoni terhek vagy kötelezettségek keletkeznek. Az Egyesület elnökei, alelnökei Az egyesület legfőbb tisztségviselője az egyesület két elnöke, akik az elnökség közreműködésével irányítják az egyesület tevékenységét. Az elnökök feladatai és hatásköre - a közgyűlés és az elnökségi ülések vezetése, - az egyesület önálló képviselete, - tájékoztatás az egyesület tevékenységéről, - a Szakmai Bizottság tagjainak megválasztása, - munkáltatói jogkör gyakorlása, - döntési jogkör gyakorlása mindazon ügyekben, amelyek nem tartoznak a közgyűlés, az elnökség, illetőleg az egyesület egyéb szervének kizárólagos hatáskörébe, - mindazoknak a feladatoknak az ellátása, amelyeket jogszabály, az alapszabály, illetőleg a közgyűlés vagy az elnökség a hatáskörébe utal. Az elnökök akadályoztatása esetén valamely jogkörüket meghatározott ügyekben vagy az ügyek meghatározott csoportjára nézve az egyesület más tisztségviselőjére átruházhatják úgy, hogy az 18
22 elnök határozatban, a szükséges funkciók ellátására az alelnököknek vagy a titkárnak felhatalmazást ad. Az Egyesület elnökét/elnökeit három éves időtartamra a Közgyűlés választja, akik tevékenységükkel a Közgyűlésnek felelősek. Az egyesületnek egy időben maximum két elnöke lehet, akik külön is képviselhetik az Egyesületet, az Egyesület ügyeiben egymástól függetlenül is eljárhatnak, de döntéseket csak az Elnökséggel együtt hozhatnak (lásd az Elnökség feladata és hatásköre c. fejezetet). Az alelnökök feladatai és hatásköre - az alapszabály és egyéb szabályzatok, valamint a küldöttgyűlési és elnökségi határozatok végrehajtásának irányítása és ellenőrzése, - az egyesületi testületek munkájának figyelemmel kísérése, javaslattétel ezek napirendjére, - egyesületi ügyintézés ellátására kötelezhetőek az Elnökök által évente legalább hat alkalommal - személyi javaslatok tétele bizottsági vezetőkre, tagokra. A titkár feladatai és hatásköre A Titkárt a Közgyűlés választja meg háromévi időtartamra. A Titkár újraválasztható. Az Egyesület működéséhez szükséges adminisztratív tevékenységeket - tag- és határozat nyilvántartása; közgyűlési határozatok érintettekkel való írásbeli közlése; a tagságtól, illetve harmadik személyektől bármely címen befolyt összeg kezelése illetve felhasználásának az ellenőrzése - a Titkár látja el illetve koordinálja. A Titkár negyedévente az Elnököknek számol be a tevékenységéről. Egyebekben a titkár személyére, a megbízatás keletkezésére és megszűnésére az Elnökre vonatkozó szabályok megfelelően alkalmazandók. A Titkár Elnököktől és Alelnököktől független feladata és hatásköre az Egyesület pénzügyeinek kezelésére és könyvelési tevékenységének intézése. 19
23 3. Ellenőrző bizottság Az Egyesület felügyelő szerve az Ellenőrző Bizottság, amely 3 főből áll (továbbiakban Ellenőrző Bizottság, vagy Felügyelő Bizottság). Az Ellenőrző bizottság tagjait a közgyűlés választja 3 évre. Az Ellenőrző Bizottság tagjai indokolt esetben leválthatóak, ha feladataik ellátására méltatlanná válnának, vagy egyéb elfoglaltságuk miatt azt önmaguk kérik. Az Ellenőrző Bizottság az ügyrendjét maga állapítja meg. Az Ellenőrző Bizottság tagjai költségtérítésben részesülhetnek. Az Ellenőrző Bizottság tagjai megbízásukat az alapszabályhoz csatolt nyilatkozatuk értelmében vállalják. Az Ellenőrző Bizottság szükség szerint, de évente legalább egy alkalommal ülésezik, működésére az Elnökség működésének szabályait kell alkalmazni. Az Ellenőrző Bizottság tagjait egyenlő jogok és azonos kötelezettségek illetik meg, így különösen: jogosult az Egyesület működését és gazdálkodását ellenőrizni, jelentést, tájékoztatást, illetve felvilágosítást kérni az Egyesület Közgyűlésétől, illetve munkavállalóitól, az Egyesület könyveibe és irataiba betekinthet, azokat megvizsgálhatja. Az Elnökség ülésén tanácskozási joggal részt vehet, jogszabálysértés vagy súlyos mulasztás esetén köteles a Közgyűlést tájékoztatni, és annak összehívását kezdeményezni. Az Ellenőrző Bizottság ülései nyilvánosak, üléseiről sorszámozott jegyzőkönyvet készít, határozatait ugyancsak sorszámozza. A jegyzőkönyv tartalmazza: az ülés helyét, idejét, a jelenlévő tagok, meghívott személyek és a jegyzőkönyvvezető nevét, a napirendet, a hozzászólásokat, az érdemi határozatokat és azok hatályát. A jegyzőkönyvet úgy kell vezetni, hogy abból az érdemi döntést támogatók és ellenzők számaránya megállapítható legyen. Az Ellenőrző Bizottság bármely tagja jogosult jegyzőkönyvbe foglaltatni neve feltüntetése mellett a döntésre leadott szavazatát. A jegyzőkönyvet az Ellenőrző Bizottság ülésén a résztvevő tagok aláírják. Az ellenőrző bizottság tagjai szerepet vállalhatnak a Szakmai bizottságban is. Az Ellenőrző Bizottsági (felügyelő bizottsági) tagságot kizáró és összeférhetetlenségi szabályok Az alapítók három tagból álló felügyelőbizottság létrehozását rendelik el azzal a feladattal, hogy az ügyvezetést a jogi személy érdekeinek megóvása céljából ellenőrizze. A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője. 20
24 A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai a jogi személy ügyvezetésétől függetlenek, tevékenységük során nem utasíthatóak. Az első felügyelőbizottság tagjait a létesítő okiratban kell kijelölni, ezt követően a döntéshozó szerv választja a felügyelőbizottsági tagokat. A felügyelőbizottsági tagsági jogviszony az elfogadással jön létre. A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát a jogi személy vezető tisztségviselőjéhez intézi. Vezető tisztségviselő olyan személy lehet, aki tudomásul veszi az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. tv. 38 /1/, /2/ 39. /2/ bekezdésében foglaltakat. Az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. tv. 38. /3/ és 39. /1/ bekezdésében foglalt kizáró ok nem állhat fenn. Nem lehet a felügyelő szerv elnöke vagy tagja, illetve könyvvizsgálója az a személy, aki a) a legfőbb szerv, illetve az ügyintéző és képviseleti szerv elnöke vagy tagja (ide nem értve az egyesület legfőbb szervének azon tagjait, akik tisztséget nem töltenek be), b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik, c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást -, illetve d) az a)-c) pontban meghatározott személyek közeli hozzátartozója. 39. (1) A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -, a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki, b) amellyel szemben az állami adó- és vámhatóság jelentős összegű adóhiányt tárt fel, 21
25 c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki, d) amelynek adószámát az állami adó- és vámhatóság az adózás rendjéről szóló törvény szerint felfüggesztette, illetőleg törölte. Az Ellenőrző Bizottság hatásköre A bizottsági tagokat egyenlő jogok illetik meg és azonos kötelezettségek terhelik, így különösen: jogosultak az Egyesület működésének és gazdálkodásának ellenőrzésére, jelentést, felvilágosítást kérhetnek az Egyesület Közgyűlésétől, az Elnökségtől, az Egyesület tagjaitól, felügyeli az Egyesület és tagsága alapszabály szerinti működését, betekinthet az Egyesület dokumentumaiba, nyilvántartásaiba, irataiba, azokat megvizsgálhatja, az Elnökség ülésein, meghívás esetén, tanácskozási joggal részt vesz, jogszabálysértés, vagy súlyos mulasztás esetén köteles a Közgyűlést tájékoztatni és annak összehívását kezdeményezni. 22
26 4. Szakmai Bizottság A Szakmai bizottság tagjai az egyesület elnökei, az alelnökök, az egyesület titkára, illetve az általuk a szakmai bizottságba megválasztott egyesületi tagok. A Szakmai bizottság tagjainak komoly szakmai múlttal kell rendelkezniük vagy repülési, és / vagy felvételezési, és / vagy légi felvétel feldolgozási, elemzési területen. A szakmai bizottsági tag felfüggeszthető vagy leváltható, amennyiben az Elnökség többsége ezzel egyetért. A szakmai bizottság az egyesület gazdálkodásába nem szólhat bele, csak azok a szakmai Bizottsági tagok, akik egyben Elnökségi tagok is. Az elnökség a Szakmai Bizottság jóváhagyása nélkül nem adhat ki szakmai elmarasztalást, és nem oszthat ki díjakat, elismeréseket. A Szakmai bizottság feladata, hogy az Egyesülethez beérkező szakmai (műszaki, jogi és kiadványokkal kapcsolatos) kérdésekben állást foglaljon. A szakmai bizottság tagjai - amennyiben idejük és felkészültségük engedi - elektronikus úton (honlapon, -ben) vagy levél formájában megválaszolhatják az Egyesülethez beérkező kérdéseket. Amennyiben adott kérdésben eltérő vélemények alakulnak ki a Szakmai Bizottság tagjai között, úgy az Elnökséghez a Szakmai Bizottság tagjaitól három napon belül beérkezett, írásba foglalt (elektronikus, vagy papír alapú) szakmai vélemények összesítésével, többségi alapon alakul ki az Egyesület szakvéleménye az adott kérdésben. Amennyiben azonos arányban áll az eltérő véleményű dokumentumok száma, úgy az Elnökség feladata (a beérkezett Szakmai Bizottsági vélemények figyelembevételével) az Egyesület álláspontjának kialakítása. Az Egyesület szakvéleményeit közzé lehet tenni (például az Egyesület honlapján, vagy bármely más fórumon és médiában). A szakmai bizottság feladata, hogy az Egyesület által kiadott kiadványok és az Egyesület által szervezett események szakmai szempontokból megfelelő legyen, ezeken ne fordulhassanak elő jóváhagyott valótlan állítások és félreérthető paraméterek. A Szakmai Bizottság tagjai az Egyesület fórumain és az interneten feltett kérdésekre önállóan is választ adhatnak a saját nevükben, de az Egyesület nevében csak akkor adhatnak szakvéleményt, amennyiben arról legalább 3 Szakmai Bizottsági tagnak tudomása van. 23
27 V. Az Egyesület vagyona és gazdálkodása 1. Az Egyesület gazdálkodása Az Egyesület éves költségvetés alapján gazdálkodik, amelyet a Közgyűlés fogad el. Az Egyesület gazdálkodásáról az Elnökség jelentést készít, amelyet elfogadás céljából a Közgyűlés elé terjeszt. 2. Az Egyesület működéséhez szükséges bevételek a tagsági díj; magán és jogi személyek támogatásai; az Egyesület gazdasági, vállalkozási tevékenységéből származó; rendezvény bevétel; egyéb bevételek. 3. Gazdálkodás és felelősség Az Egyesület bevételeivel önállóan gazdálkodik, tartozásaiért saját vagyonával felel. Az Egyesület tagjai az Egyesület tartozásaiért a befizetett tagdíjakon túlmenően nem felelnek. 4. Gazdálkodási tevékenységből származó bevételek Az Egyesület vállalkozási tevékenységéből származó bevételének megállapítását a társadalmi szervezetek gazdálkodási tevékenységéről szóló hatályos jogszabályok alapján végzi. Az Egyesület pénzeszközeit számlán kezeli. 24
28 VII. Az Egyesület megszűnése Az Egyesület megszűnésére vonatkozóan a évi V. törvény 3:48; 3:83, 3:84 és 3:85 -ok érvényesek: Az Egyesület jogutód nélkül megszűnik, ha a szavazati joggal rendelkező tagok háromnegyedes szótöbbséggel kimondják megszűnését; vagy az arra jogosult szerv megszünteti feltéve mindegyik esetben, hogy a jogi személy vagyoni viszonyainak lezárására irányuló megfelelő eljárás lefolytatását követően a bíróság a jogi személyt a nyilvántartásból törli. Az egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyont az alapszabályban meghatározott, az egyesület céljával megegyező vagy hasonló cél megvalósítására létrejött közhasznú szervezetnek kell átadni. A nyilvántartó bíróság jogszabályban meghatározott szervezetnek juttatja a vagyont, ha az alapszabály nem tartalmaz rendelkezést a megszűnő egyesület vagyonáról, vagy ha az alapszabályban megjelölt közhasznú szervezet a vagyont nem fogadja el vagy azt nem szerezheti meg. A fennmaradó vagyon sorsáról a nyilvántartó bíróság a törlést kimondó határozatában rendelkezik, a vagyonátruházás teljesítésére szükség esetén ügygondnokot rendel ki. A vagyon feletti rendelkezési jog az egyesület törlésével száll át az új jogosultra. Egyesület más jogi személlyé nem alakulhat át, csak egyesülettel egyesülhet és csak egyesületekre válhat szét. A jogi személy jogutód nélküli megszűnésének általános esetein túl az egyesület jogutód nélkül megszűnik, ha a) az egyesület megvalósította célját vagy az egyesület céljának megvalósítása lehetetlenné vált, és új célt nem határoztak meg; vagy b) az egyesület tagjainak száma hat hónapon keresztül nem éri el a tíz főt. 25
29 IX. Első vezető tisztségviselők Vezetőség Répás Zoltán - elnök Bakó Gábor - elnök Licskó Béla - alelnök Tóth István - alelnök Szabó József - titkár Szakmai bizottság Arday András - pilóta Bakó Gábor - távérzékelési szakember Engler Péter - a Nyugat-magyarországi Egyetem, Geoinformatikai Karának Fotogrammetria és Távérzékelés Tanszékének tanszékvezetője Licskó Béla - a Környezetvédelmi és Vízgazdálkodási Kutatóintézet Távérzékelési osztályának korábbi osztályvezetője, az ARGOS légi térképészeti Stúdió vezetője ( ) Molnár Zsolt - fotogrammetriai szakember Répás Zoltán - földmérő mérnök Szabó József - UAV operátor, földmérő mérnök Tóth István - földmérő mérnök Zentai László - Az International Cartographic Association (ICA) elnöke, az ELTE Térképtudományi es Geoinformatikai Tanszék vezetője 26
30 Ellenőrző (felügyelő) bizottság Bartha Csaba - földmérő mérnök Pócza Gábor - UAV operátor Boldizsár István - UAV operátor VIII. Vegyes és záró rendelkezések Jelen Alapszabályban nem szabályozott kérdésekre a Polgári Törvénykönyv, az CLXXV. törvény, a évi V. törvény, valamint a mindenkor hatályos egyéb jogszabályok irányadóak. Az Egyesület i közgyűlése az alapszabályt elfogadta. Kelt: július jegyzőkönyvvezető az Egyesület elnöke Előttünk, mint tanúk előtt: 1./... 2./. (Név, lakcím, aláírás) 1.sz. Melléklet : Jelenléti ív 2.sz. Melléklet : Tagjegyzék 27

References: bíróság 
 bíróság 
 bíróság 
 bíróság 
 bíróság 
 bíróság 
 bíróság